Source: http://docplayer.fi/1935232-Avioeroprosessi-ja-liitannaisvaatimukset.html
Timestamp: 2018-01-21 23:08:09+00:00
Document Index: 11979928

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'KKO ', 'tuomioistuin ', 'tuomioistuin ', 'tuomioistuin ', 'Tuomioistuin ', 'Tuomioistuin ']

Avioeroprosessi ja liitännäisvaatimukset - PDF
Download "Avioeroprosessi ja liitännäisvaatimukset"
1 Avioeroprosessi ja liitännäisvaatimukset Parviainen, Heli 2009 Hyvinkää
2 Laurea-ammattikorkeakoulu Laurea Hyvinkää Avioeroprosessi ja liitännäisvaatimukset Heli Parviainen Liiketalouden koulutusohjelma Opinnäytetyö Marraskuu 2009
3 Laurea-ammattikorkeakoulu Laurea Hyvinkää Liiketalouden koulutusohjelma Oikeudellinen asiantuntijuus Tiivistelmä Heli Parviainen Avioeroprosessi ja liitännäisvaatimukset Vuosi 2009 Sivumäärä 54 Opinnäytetyöni aiheena on aina ajankohtainen avioero sekä siihen liittyvät muut vaatimukset. Avioero on vaikea asia ja sen yhteydessä tulee selvitettäväksi lukuisia asioita. Avioeroprosessi on Suomessa säädetty nykyään hyvin yksinkertaiseksi ja helpoksi. Avioliittoa säätelevä peruslaki on avioliittolaki. Opinnäytetyöni tarkoituksena onkin selvittää, miten avioeroa ja liitännäisvaatimuksia on Suomen lainsäädännössä säädelty. Liitännäisvaatimukset voidaan jakaa kahteen ryhmään: lapseen kohdistuviin vaatimuksiin ja puolisoiden taloudellisia suhteita selvittäviin vaatimuksiin. Lapseen kohdistuvia vaatimuksia ovat lapsen huolto ja asuminen, tapaamisoikeus sekä elatus. Puolisoiden taloudellisiin suhteisiin liittyviä liitännäisvaatimuksia taas ovat pesänjakajan määrääminen, ositus sekä puolison oikeus elatukseen. Tietyssä mielessä kaikkia näitä edeltää mahdollinen vaatimus yhteiselämän lopettamisesta, joka aktualisoituu avioeron yhteydessä usein ensimmäisenä. Opinnäytetyöni tuloksena olen laatinut Vantaan käräjäoikeuden yleiskanslian käyttöön ohjeet hakemuksen laatimisesta, tiettyihin hakemuksiin tarvittavista liitteistä ja muista erityisvaatimuksista sekä selvittänyt lyhyesti ja selkeästi hakemusprosessin kulun käräjäoikeudessa. Ohjeiden tarkoituksena on paitsi auttaa kanslian henkilökuntaa jokapäiväisessä työssä, myös helpottaa asiakkaita. Ohjeesta asiakkaan on helppo tarkistaa, mitä hakemuksessa tulee olla. Näin voidaan parhaimmillaan nopeuttaa oikeudenkäyntiprosessia. Asiasanat: avioero, lapsen huolto, elatus, pesänjakajan määrääminen, ositus
4 Laurea University of Applied Sciences Laurea Hyvinkää Degree Programme in Business Administration Legal Expertise Abstract Heli Parviainen Divorce and secondary claims Year 2009 Pages 54 The subject of my thesis is the always current divorce and other claims related to it. Divorce is a very hard situation to handle and there are many different issued that have to be settled in the same context. The process of divorce has been made very simple and easy in Finland. The basic law that enacts marriage is the Marriage Act. The object of my thesis is to find out how divorce and secondary claims are enacted in the Finnish law. Secondary claims can be divided into two groups. Firstly there are claims that are directed to a child: custody and occupation, visitation rights and alimony, and secondly there are claims that settle the financial relations of the spouses: appointing the executor, division and palimony. In a certain way a possible claim about ending the relationship as a couple is precedes all of those other claims. Ending the relationship as a couple is often actualized first during the divorce process. As a result of my thesis I have set guidelines of establishing an application, enclosures that are required to an application and clarified briefly and clearly the process in petitions. These guidelines are meant to be used in the office of the District Court of Vantaa. The purpose of the guidelines is to help the office staff in their every day work and also facilitate customers. With the help of the guidelines a customer can easily check what information there should be in an application. In this way the process can at its best be accelerated. Key words: divorce, custody, alimony, appointing an executor, division
5 Sisällys 1 Johdanto Avioliitto Avioliiton juridinen merkitys Avioliittolain varallisuusjärjestelmä Omaisuuden erillisyyden periaate Avioehtosopimus Avioliittoon sovellettavista laeista Avio-oikeusyhteyden katkeaminen Avioeroprosessi Avioero harkinta-ajan jälkeen Avioero ilman harkinta-aikaa Avioeron liitännäisvaatimukset Perheasioiden sovittelu Yhteiselämän lopettaminen Yhteiselämän lopettamista koskevan vaatimuksen esittäminen Tuomioistuimen ratkaisu Perheen sisäinen lähestymiskielto Lapsen huolto ja asuminen Huollon sisältö ja määräytyminen Huoltomuodon merkitys ja huoltajien päätäntävalta Huoltomuodon muuttaminen Huoltajien välinen tehtävien jako Sosiaalitoimen selvitys Lapsen tapaamisoikeus Yleistä Tapaamisoikeuden muodot Tapaamisoikeuden täytäntöönpano Lapsen tapaamisoikeuden täytäntöönpanoprosessi Täytäntöönpanokeinot Lapsen elatus Yleistä Elatusvelvollisuus Elatuksen järjestäminen Elatusavun vahvistaminen Sopimuksen vahvistaminen sosiaaliviranomaisessa Elatusapuasian käsittely käräjäoikeudessa Vanhentuminen... 21
6 7.6 Elatuksen suorittaminen Elatusavun muuttaminen Elatusavun muuttamisen edellytykset Oikeuskäytäntö elatusapujen muuttamista koskevissa tilanteissa Suoritetun elatusavun palauttaminen Elatusavun vahvistamisen perusteet Oikeusministeriön ohjeen mukaan Lapsen elatustarve Vanhempien elatuskyky Elatusavun määrän laskeminen Elatusturvan suhde elatusapuun Puolison elatus avioeron jälkeen Edellytykset Elatusapusopimuksen vahvistaminen Pesänjakajan määrääminen Tuomioistuimen määräys Pesänjakajan toimivalta Ositus Yleistä Ositusperuste Ositusvaateen vanhentuminen Omaisuuden erottelu Osituksen muotovaatimukset Muotovaatimusten perusteet Osituskirjan laatiminen Sopimukseen perustuva ositus Toimitusositus Laskennallinen osuus Omaisuuden luettelointi Omaisuuden arvostaminen Velkojen kattaminen Ylivelkainen puoliso Reaalinen osuus Päältäpäin erottaminen Tasingon muodot ja suorittaminen Osituksen moite ja raukeaminen Toimitetun osituksen sovittelu Yleistä Sovittelun edellytykset Sovitteluvaatimuksen esittäminen... 45
7 Sovittelusäännökset Avioerojen tunnustaminen ja muut kansainväliset säädökset Sovellettavan lain valinta Avioeroon liittyvät kansainväliset säädökset Suomalaisen tuomioistuimen toimivalta Muualla vahvistetun avioeron tunnustaminen Suomessa Yhteenveto Lähteet Liitteet Liite 1: Ohje hakemuksen laatimiseksi Liite 2: Tiettyjen hakemusten erityispiirteet Liite 3: Hakemusasian kulku käräjäoikeudessa... 54
8 Laki- ja lyhenneluettelo: AL Avioliittolaki ( /234) Bryssel II Neuvoston asetus (EY) 2201/2003 tuomioistuimen toimivallasta sekä tuomioiden tunnustamisesta ja täytäntöönpanosta avioliittoa ja vanhempainvastuuta koskevissa asioissa ja asetuksen (EY) 1347/2000 kumoamisesta EL Elatuslaki ( /580) ETurvaL Elatusturvalaki ( /671) IndL Laki eräiden elatusapujen sitomisesta elinkustannuksiin ( /660) ElatusL Laki lapsen elatuksesta ( /704) HolhTL Laki holhoustoimesta ( /442) HTL Laki lapsen huollosta ja tapaamisoikeudesta ( /361) LapsilisäL Lapsilisälaki ( /796) LHTTPL Laki lapsen huoltoa ja tapaamisoikeutta koskevan päätöksen täytäntöönpanosta ( /619) LSL Lastensuojelulaki ( /417) LähL Laki lähestymiskiellosta ( /898) OikTL Laki varallisuusoikeudellisista oikeustoimista ( /228) OK Oikeudenkäymiskaari ( /4) PK Perintökaari ( /40) PohjALS Avioliittoa, lapseksiottamista ja holhousta koskevia kansainvälisyksityisoikeudellisia määräyksiä sisältävä, Suomen, Islannin, Norjan, Ruotsin ja Tanskan kesken Tukholmassa 6 päivänä helmikuuta 1931 tehty sopimus (20/1931) RPL Laki rekisteröidystä parisuhteesta ( /950) SHL Sosiaalihuoltolaki ( /710) VMjL Laki velkojien maksunsaantijärjestyksestä ( /1578) VuokraL Laki asuinhuoneiston vuokrauksesta ( /481)
9 1 Johdanto Vuonna 2008 avioliittoja solmittiin noin Avioeroon sen sijaan päättyi samana vuonna noin liittoa. (www.tilastokeskus.fi) Avioero koskettaa lähes jokaista ihmistä elämän jossakin vaiheessa, omana tai lähipiirin kokemuksena. Opinnäytetyöni tarkoitus onkin selvittää, miten avioeroa ja sen liitännäisvaatimuksia on Suomen lainsäädännössä säädelty. Työn aluksi tarkastelen lyhyesti avioliiton solmimisen oikeusvaikutuksia erityisesti puolisoiden välisiin varallisuusoikeudellisiin suhteisiin. Niiden selvittämisen jälkeen etenen avioeron hakemiseen ja prosessin kulkuun käräjäoikeudessa. Avioeron yhteydessä osapuolet voivat myös esittää erilaisia liitännäisvaatimuksia. Liitännäisvaatimukset voidaan karkeasti jakaa kahteen ryhmään: lapseen kohdistuviin vaatimuksiin ja puolisoiden taloudellisia suhteita selvittäviin vaatimuksiin. Lapseen kohdistuvia vaatimuksia ovat lapsen huolto ja asuminen, tapaamisoikeus sekä elatus. Puolisoiden taloudellisiin suhteisiin liittyviä liitännäisvaatimuksia taas ovat pesänjakajan määrääminen, ositus sekä puolison oikeus elatukseen. Tietyssä mielessä kaikkia näitä edeltää mahdollinen vaatimus yhteiselämän lopettamisesta, joka aktualisoituu avioeron yhteydessä usein ensimmäisenä. Lopuksi selvitän vielä lyhyesti avioeroprosessiin liittyviä kansainvälisiä säännöksiä, lainvalintanormeja sekä muualla vahvistetun avioeron tunnustamista. Olen työskennellyt Vantaan käräjäoikeuden yleiskansliassa noin puolitoista vuotta sekä hakemusasioita käsittelevän tuomarin työparina noin kaksi kuukautta. Yleiskansliassa työskennellessäni huomasin sen, että kansliasta puuttuvat ohjeet hakemuksen laatimiseen. Asiakkaat kysyvät usein erilaisten hakemusten laatimisesta sekä itse hakemusprosessista. Tämän vuoksi opinnäytetyöni yhtenä tarkoituksena on paitsi ohjeiden luominen hakemuksen laatimisesta, myös luoda erillinen asiakirja, jossa selvitetään hakemusprosessin kulku käräjäoikeudessa. Ohjeissa keskityn ainoastaan tavallisimmin avioeron liitännäisvaatimuksina (tai itsenäisesti) esitettäviin hakemusasioihin, enkä huomioi muita hakemuksia. Työni keskittyy aihealueen lainsäädännön selvittämiseen ja on siten tutkielmatyyppinen. Työn pääasiallinen tarkoitus onkin kehittää omaa osaamistani päivittäisiä työtehtäviä silmällä pitäen. Asiakaspalvelutehtävissä on vastuu siitä, että asiakas saa asianmukaista ja oikeaa tietoa. Lähdemateriaalina on tarkoitus käyttää aihealueen keskeisimpiä lakeja sekä alan perusteoksia ja viranomaislähteitä. Opinnäytetyöni käytännöllinen ja työelämälähtöinen puoli tulee esiin luomieni ohjeiden muodossa.
10 2 2 Avioliitto 2.1 Avioliiton juridinen merkitys Avioliiton solmiessaan puolisot tekevät keskinäisen sopimuksen, jonka vaikutukset heidän välillään alkavat vihkimishetkellä. Juridisesti avioliitto on taloudellinen sopimus, jonka kumpi tahansa osapuoli on syytä ilmoittamatta oikeutettu purkamaan niin halutessaan kuuden kuukauden harkinta-ajan jälkeen. Puolisot ovat keskenään tasa-arvoisia. Avioliiton solmiminen ei vaikuta puolisoiden omistussuhteisiin tai velkavastuisiin. AL 2 :n mukaan kummallakin puolisolla on oikeus itsenäisesti päättää osallistumisestaan ansiotyöhön ja yhteiskunnalliseen toimintaan. AL 34 :n mukaan kumpikin puoliso omistaa yksin sen omaisuuden, joka hänellä oli avioliiton solmiessaan tai jonka hän myöhemmin saa. Puolisot vastaavat myös yksin veloista, jotka ovat ottaneet ennen avioliiton solmimista tai sen aikana. (Gottberg 2007, 8, ) Avio-oikeuden vaikutukset alkavat vihkimisestä. Se vaikuttaa tavallaan taannehtivasti ja koskee kaikkea omaisuutta riippumatta siitä, milloin ja millä tavalla osapuolet ovat omaisuuden ennen avioliittoa saaneet tai hankkineet. Siten avio-oikeuden alaisuuteen tulevat ennen avioliittoa saadut ansiotulot, lahjat, testamentit ja perinnöt sekä niiden tuotto. (Aarnio & Kangas 2002, ) Avioliittolain varallisuusjärjestelmä Avioliittolaki rakentuu puolisoiden yhdenvertaisuuden ja itsenäisyyden periaatteille. Avioliitossa puolisoiden tulee osoittaa keskinäistä luottamusta sekä yhteisesti toimia perheen hyväksi. Laki rakentuu edelleen myös omaisuuden erillisyyden periaatteelle. Omaisuuden erillisyysperiaatetta täydentää AL 52 :n mukainen velkojen erillisyysperiaate. Vaikka laki ei poistakaan yksilön oikeutta tehdä sopimuksia, siitä käy kuitenkin ilmi huomattava määrä yksityiskohtaisia säännöksiä, joiden johdosta aviopuolison asema omistajana ja sopimuskumppanina on aivan toinen kuin naimattoman henkilön. AL :n mukaan omistaja ei saa myydä oman harkintansa mukaan omistamaansa esinettä, käyttää seurauksitta avio-oikeuden alaista omaisuutta muun omaisuuden parantamiseen (AL 92 ), hoitaa huonosti taloudellisia asioitaan (AL 94 ) eikä lahjoittaa lopullisesti sitovin vaikutuksin sivulliselle omaisuuttaan (AL 40a ). Edelleen AL 52.2 :n mukaan kumpikin vastaa toisen perheen elatusta varten ottamasta lainasta. (Aarnio & Kangas 2002, ) AL sisältää niin paljon omistajan määräämisvallan rajoitusta koskevia säännöksiä, ettei pääsäännön soveltaminen aina ole mahdollista. Avio-oikeusjärjestelmä vaikuttaa lähes kaikkiin niihin säännöksiin, jotka määrittävät puolison mahdollisuuksia sopimuksin vaikuttaa asemaansa liiton aikana tai sen purkautuessa. (Aarnio & Kangas 2002, )
11 Omaisuuden erillisyyden periaate AL:n säännösten mukaan aviopuolisoiden välillä vallitsee taloudellinen itsenäisyys eikä avioyhteys tavallisesti vaikuta omistajan toimintavapauksiin tai omistussuhteita koskevan kiistan ratkaisemiseen. AL:ssa ei myöskään säännellä puolisoiden omistussuhteita (lukuun ottamatta AL 65 :n ja 89 :n poikkeuksia). AL voidaankin nähdä aviopuolisoiden välisiä suhteita jäsentävänä erityislakina. Jos AL:ssa ei ole säännelty tietystä varallisuusoikeudellisesta kysymyksestä, asia tulee ratkaista yleisen varallisuusoikeuden säännösten nojalla. (Mikkola 2008, 120.) Omaisuuden erillisyyden periaatetta täydentää AL 36 :n omaisuuden vallinnan erillisyyden periaate. Pääsääntönä on, että omaisuuden yksin omistava puoliso on myös yksin oikeutettu käyttämään siihen nähden omistajan määräysvaltaa avioliitosta riippumatta. Hän saa siis vapaasti puolison lupaa kysymättä myydä, pantata, vuokrata tai lahjoittaa omaisuuttaan. Poikkeuksen muodostavat kuitenkin perheen pääasiallisena kotina käytettäväksi tarkoitetun kiinteistön tai huoneiston sekä laissa erikseen luetellun irtaimen käyttöön vaikuttavat oikeustoimet, joihin tarvitaan toisen osapuolen lupa. (Gottberg 2007, 13.) Ongelmia puolisoiden välilisissä omistussuhteissa ilmeneekin usein siksi, että puolisot olettavat omistavansa yhteisesti kaiken sen, minkä he avioliiton aikana hankkivat, eikä avioehtoa siksi tehdä. Puoliso omistaa kuitenkin itsenäisesti sen, mikä on hänen nimissään. Myös lainat ovat ottajansa nimissä riippumatta siitä, kumpi lainaa lyhentää. (Avomaa 2008, 53.) Avioehtosopimus Avioehtosopimus voidaan tehdä joko ennen avioliiton solmimista tai milloin tahansa sen aikana. Sopimus on määrämuotoinen. Sen tulee olla päivätty, allekirjoitettu ja kahden todistajan oikeaksi todistama. Tullakseen voimaan avioehtosopimus on rekisteröitävä jommankumman osapuolen kotipaikkakunnan maistraatissa. Rekisteröintiä ei voida suorittaa enää puolison kuoleman jälkeen tai avioeron tultua vireille. Avioehtosopimuksessa puolisot määräävät aviooikeuden ulottuvuudesta, mutta muutoin sopimus on sisällöllisesti vapaamuotoinen. Sopimuksessa voidaan poistaa avio-oikeus joko yksipuolisesti tai molemminpuolisesti jo olemassa olevaan tai tulevaan omaisuuteen, tiettyihin omaisuusesineisiin tai omaisuuslajeihin. Lisäksi aviooikeuden ulkopuolelle voidaan rajata tietyt saantotyypit, kuten lahjat ja perinnöt. Avioehtosopimusta voidaan muuttaa vain uudella sopimuksella, jossa aikaisempaa järjestelyä muotoillaan tai sopimus kumotaan kokonaan. Päätöksen pitää olla yhteinen. (Gottberg 2007, )
12 4 2.2 Avioliittoon sovellettavista laeista Aina Suomessa asuneet Suomen kansalaiset eivät voi avioituessaan määrätä, että heidän väliseensä avioliittoon sovelletaan jonkin toisen maan lakia. Oikeus määrätä aviovarallisuussuhteisiin sovellettavasta laista on vain henkilöillä, joilla on tai on ollut kotipaikka toisessa valtiossa tai jotka ovat sopimusta tehtäessä olleet toisen valtion kansalaisia. Tässä tilanteessa puolisot voivat joko ennen avioliittoa tai sen aikana määrätä, että heidän varallisuussuhteisiinsa sovelletaan jommankumman puolison kotipaikan tai kansalaisuuden mukaan määräytyvää lakia. Tämän lisäksi he voivat määrätä, että heidän varallisuussuhteensa määräytyvät sen valtion lain mukaan, missä kummallakin viimeksi oli kotipaikka. (Aarnio & Kangas 2002, ) Sopimusta on mahdollista muuttaa avioliiton aikana ja se on muutettava tai peruttava aina samassa muodossa kuin laadittukin. Mikäli puolisot eivät ole sopineet aviovarallisuussuhteisiinsa sovellettavasta laista, sovelletaan sen valtion lakia, johon kummallekin puolisolle on muodostunut kotipaikka avioitumisen jälkeen. Sovellettava laki voi vaihtua avioliiton tai parisuhteen kuluessa, jos puolisot muuttavat toiseen valtioon. Normaalisti aviovarallisuusjärjestelmä vaihtuu suoraan lain nojalla, kun puolisot ovat asuneet uudessa valtiossa viisi vuotta. (Aarnio & Kangas 2002, ) Rekisteröidyn parisuhteen ja avioliiton suhde on tasavertainen. RPL 8 :n mukaan parisuhteen rekisteröinnillä on samat oikeusvaikutukset kuin avioliiton solmimisella ja rekisteröidyn parisuhteen purkautumisella on samat oikeusvaikutukset kuin avioliiton purkautumisella, ellei toisin säädetä. Edelleen laissa tai asetuksessa olevaa säännöstä, joka koskee avioliittoa, tai säännöstä, joka koskee aviopuolisoa, sovelletaan myös rekisteröityyn parisuhteeseen ja rekisteröidyn perisuhteen osapuoleen. (Gottberg 2007, 6.) 2.3 Avio-oikeusyhteyden katkeaminen AL sisältää erityissäännöksen avio-oikeusyhteyden katkeamisesta. Avio-oikeusyhteys voi katketa joko puolison kuoleman tai avioeron vireilletulon perusteella. Tästä johtuen puolisolla ei ole avio-oikeutta omaisuuteen, jonka toinen on saanut perintönä, lahjana tai testamentin nojalla avioliiton purkauduttua kuoleman johdosta. Nämä saannot ovat avio-oikeudesta vapaita, vaikka tästä testamenttiin tai lahjakirjaan ei sisältyisikään erityistä määräystä. (Aarnio & Kangas 2002, 46.)
13 5 Perintöön rinnastetaan myös henkivakuutuskorvaus, jonka leski on saanut muun henkilön kuin edesmenneen puolisonsa henkivakuutuksen edunsaajamääräyksen nojalla. Puolison kuoleman jälkeen lesken saamat ansiot ovat niin ikään aina avio-oikeudesta vapaata tuloa. Ansioksi lasketaan palkkatulo, elinkeino-omaisuuden tuotto ja arpajaisvoitto, jos arpa on ostettu aviooikeusyhteyden katkeamisen jälkeen. (Aarnio & Kangas 2002, 46.) 3 Avioeroprosessi 3.1 Avioero harkinta-ajan jälkeen Avioero on hakemusasia, jonka käsittelyyn sovelletaan AL:n lisäksi hakemusasioita käsittelevää OK:n 8 lukua. Vuonna 1988 voimaan tulleen avioeronormiston uudistuksen jälkeen ei tarvitse enää ottaa kantaa syyllisyyteen tai syyttömyyteen, avioeroperusteisiin tai vahingonkorvausvaateisiin. Avioeroon liittyviä henkilökohtaisia ristiriitoja tai liitännäisoikeudenkäyntejä uudistus ei kuitenkaan luonnollisesti poistanut. Varallisuuden jaosta ja lapsiin kohdistuvista kysymyksistä käydään edelleen pitkiä ja vaikeitakin oikeusprosesseja. (Gottberg 2007, 44.) AL:n 25 :n mukaan puolisoilla on oikeus saada avioero harkinta-ajan jälkeen. Puolisot voivat hakea avioeroa yhteisellä hakemuksella, mutta kummallakin on myös itsenäinen oikeus tehdä hakemus yksin. Puolisoiden hakiessa yhdessä eroa asia tulee vireillä hakemuksen saapuessa käräjäoikeuteen. Tuolloin alkaa kulua myös kuuden kuukauden harkinta-aika. Käräjäoikeuden päätöksessä ilmoitetaan harkinta-ajan alkaminen ja annetaan ohjeet siitä, miten puolisoiden tulee menetellä, kun harkinta-aika on kulunut. Jos hakemuksen on jättänyt toinen puoliso yksin, tuomioistuimen on varattava toiselle tilaisuus tulla kuulluksi. Hakemus on annettava tiedoksi toiselle siten, kuin haasteen tiedoksi antamisesta säädetään. Hakemuksen tiedoksiannon yhteydessä varataan myös tilaisuus tulla kuulluksi. Tällöin harkinta-aika alkaa kulua tiedoksisaantihetkestä. (AL.) Jos asiaa ei voida ratkaista heti siksi, että puolisot voidaan tuomita avioeroon vasta harkintaajan jälkeen, tuomioistuimen on lykättävä asian käsittely avioeron osalta. Samalla on ilmoitettava, miten asia on harkinta-ajan kulumisen jälkeen saatettava jatkokäsittelyyn. Tuomioistuimen on ilmoitettava myös, että AL 20 :n mukainen perheasioiden sovittelu on puolisoiden ja heidän perheensä käytettävissä. (AL.) AL 26 :n mukaan puolisot tuomitaan avioeroon, kun harkinta-aikaa on kulunut vähintään kuusi kuukautta ja he sitä edelleen yksin tai yhdessä vaativat. Vaatimus on tehtävä ennen kuin vuosi on kulunut harkinta-ajan alkamisesta. Kumpikin puolisoista on oikeutettu hakemaan eroa itsenäisesti riippumatta siitä, onko ensimmäinen hakemus jätetty yhdessä. Hakemus voidaan tehdä myös yhdessä, vaikka ensimmäisen olisi jättänyt toinen yksin. Kuuden kuu-
14 6 kauden harkinta-ajan kulumisen jälkeen puolisoille syntyy velvollisuus reagoida. Mikäli toista hakemusta avioeron saamiseksi ei toimiteta käräjäoikeudelle vuoden kuluessa harkinta-ajan alkamisesta, erohanke raukeaa. Jos puolisot tai toinen heistä edelleen haluaa erota, prosessi täytyy käynnistää uudestaan alusta. (Gottberg 2007, 47.) Harkinta-ajan kuluminen ei edellytä puolisoilta mitään erillisiä toimenpiteitä, vaan se kuluu siitä riippumatta, asuvatko puolisot yhdessä vai erillään tai haluavatko he harkinta-ajan aikana hoitaa eron mukanaan tuomia liitännäiskysymyksiä. Harkinta-ajan tarkoituksena onkin paitsi ehkäistä hätiköityjä pikaeroja, myös antaa puolisoille mahdollisuus järjestellä eroon liittyviä käytännön asioita. (Gottberg 2007, 48.) 3.2 Avioero ilman harkinta-aikaa AL mahdollistaa myös avioeron ilman harkinta-aikaa. Sellaisissa poikkeustapauksissa, joissa avioliiton esteiden tutkinnassa on jäänyt huomioimatta esteitä avioliitolle, puolisot on tuomittava avioeroon ilman harkinta-aikaa (AL 27 ). Virallinen syyttäjä on velvollinen ajamaan kannetta puolisoiden tuomitsemisesta avioeroon, jos puolisot ovat toisilleen sukua suoraan takenevassa ja etenevässä polvessa, sisaruksia tai puolisisaruksia. Jos avioliitto on solmittu jommankumman puolison aikaisemman avioliiton tai rekisteröiden parisuhteen ollessa voimassa, eikä aikaisempi avioliitto tai rekisteröity parisuhde vielä ole purkautunut, molemmilla aikaisemman avioliiton puolisolla on oikeus saada avioero ilman harkinta-aikaa. (AL.) Tällaisia tapauksia esiintyy kuitenkin äärettömän harvoin nykyisen väestötietojärjestelmän aikana (Gottberg 2007, 48). Toinen mahdollisuus eron saamiseen ilman harkinta-aikaa koskee tilanteita, joissa puolisot ovat välittömästi ennen eroasian käynnistämistä asuneet keskeytyksettä erillään viimeisen kaksi vuotta. Erillään asumisen syyllä ei ole merkitystä, vaan on katsottu, että pitkäaikainen asuminen erillään on jo sinänsä antanut kummallekin osapuolelle tilaisuuden tehdä harkittu päätös avioliiton purkamisesta. (Gottberg 2007, 48.) 3.3 Avioeron liitännäisvaatimukset Avioeroa tai yhteiselämän lopettamista koskevan asian yhteydessä voidaan esittää vaatimus elatusavun vahvistamisesta, lapsen huollosta tai tapaamisoikeudesta sekä muu sellainen vaatimus, joka liittyy avioeroa tai yhteiselämän lopettamista koskevaan asiaan. Tällaisesta kysymyksestä tuomioistuin voi antaa väliaikaismääräyksen, johon ei saa hakea muutosta. Väliaikaismääräys on voimassa siihen asti, kun tuomioistuin antaa asiasta päätöksen, ellei määräystä tätä ennen peruuteta tai muuteta. (AL.)
15 7 Tuomioistuimen on omasta aloitteestaan otettava käsiteltäväksi kysymys siitä, miten puolisoiden lasten huolto ja tapaamisoikeus olisi lapsen etu huomioiden järjestettävä. Asiaa käsiteltäessä tuomioistuimen on erityisesti kiinnitettävä asianosaisten huomiota siihen, että huollon ja tapaamisoikeuden tarkoituksena on turvata lapsen myönteiset ja läheiset suhteet kumpaankin vanhempaan. Vanhemman tai sosiaalilautakunnan vaatimuksesta tuomioistuimen tulee antaa päätös huollosta ja tapaamisoikeudesta siten kuin HTL:ssa säädetään. (AL.) 3.4 Perheasioiden sovittelu AL:n 5 luvussa säädetään perheasioiden sovittelusta. 20 :n mukaan perheessä esiintyvät ristiriidat ja oikeudelliset asiat on pyrittävä ensisijaisesti selvittämään asianosaisten välisissä neuvotteluissa ja ratkaisemaan sopimuksella. Perheasioiden sovittelijat antavat pyynnöstä apua ja tukea perheessä esiintyessä ristiriitoja. Sovittelijat voivat antaa pyynnöstä apua myös silloin, kun lapsen huoltoa ja tapaamisoikeutta koskevan päätöksen tai sopimuksen noudattamisessa ilmenee ristiriitoja. Sovittelijan tulee pyrkiä saamaan aikaan luottamuksellinen ja avoin keskustelu perheenjäsenten välillä sekä saamaan aikaan yhteisymmärrys siitä, miten perheessä esiintyvät ristiriidat voidaan ratkaista kaikkien asianosaisten kannalta parhaalla mahdollisella tavalla. Sovittelijan tulee kiinnittää huomiota erityisesti perheeseen kuuluvien alaikäisten lasten aseman turvaamiseen sekä avustettava asianosaisia sopimusten tekemisessä ja muissa riitojen ratkaisemiseksi tarpeellisissa toimenpiteissä. (AL.) AL 22 :n mukaan perheasioiden sovittelun yleinen suunnittelu, ohjaus ja valvonta kuuluvat sosiaali- ja terveysministeriön alaisena lääninhallitukselle. Perheasioiden sovittelun järjestämisestä kunnassa vastaa sosiaalilautakunta. Sovittelua voivat antaa lisäksi sellaiset yhteisöt, yhtymät ja säätiöt sekä henkilöt, jotka ovat saaneet lääninhallituksen luvan sovittelun harjoittamista varten. (AL.) 4 Yhteiselämän lopettaminen Lakiin otettiin säännöstö yhteiselämän lopettamisesta uudistuksen poistaessa pikaeron mahdollisuuden. Edelleen kuitenkin on tilanteita, joissa puolisoiden yhteiselämä on saatava mahdollisimman nopeasti päättymään. Mahdollisuus yhteiselämän lopettamiseen ei ole sidoksissa avioeroasiaan, vaan kyse on itsenäisestä määräyksestä. Tavallisimmin hakemukset kuitenkin tehdään avioerohakemuksen yhteydessä tai sen välittömässä läheisyydessä. On toki mahdollista, että puolisot pääsevät sovintoon ja päättävät jatkaa yhteiselämää. (Gottberg 2007, )
16 8 4.1 Yhteiselämän lopettamista koskevan vaatimuksen esittäminen Avioerosta ja yhteiselämän lopettamisesta on säädetty AL:n 6 luvussa. Sen mukaan tuomioistuin voi puolisoiden yhteisestä tai toisen puolison hakemuksesta päättää, että se puolisoista, joka on enemmän asunnon tarpeessa, saa jäädä asumaan yhteiseen kotiin ja velvoittaa toisen puolison muuttamaan yhteisestä kodista. AL 24 :ssä säädetään myös siitä, että tuomioistuin voi edelleen oikeuttaa puolison käyttämään sellaista toiselle puolisolle kuuluvaa irtainta omaisuutta, joka kuuluu puolisoiden yhteisesti käytettäväksi tarkoitettuun asuinirtaimistoon tai on tarkoitettu puolison työvälineeksi taikka puolison tai lasten henkilökohtaista käyttöä varten. Sellainen sopimus, jonka omistaja tekee toisen puolison näin käytettäväksi annetusta omaisuudesta kolmannen henkilön kanssa, ei rajoita sanottua käyttöoikeutta. (AL.) Yhteiselämän lopettamista koskevan säännöksen taustalla on ajatus tilanteista, joihin on kiireellisesti puututtava esimerkiksi päihteiden käytön tai perheväkivallan takia. Asuntoa käyttöönsä vaativa saa päättää, millaista ja kuinka paljon puolisoiden henkilökohtaiseen elämään liittyvää näyttöä hän haluaa tuomioistuimelle antaa osoittaakseen määräyksen välttämättömyyden, sillä laissa ei mainita perusteita yhteiselämän lopettamiselle. (Gottberg 2007, 45.) 4.2 Tuomioistuimen ratkaisu Tuomioistuimen päätös on ilman lainvoimaakin heti täytäntöönpanokelpoinen, ellei päätöksessä ole toisin määrätty. Päätös on voimassa toistaiseksi, ja sitä voidaan muuttaa tai peruuttaa tuomioistuimen uudella päätöksellä, jos olosuhteet ovat päätöksen antamisen jälkeen muuttuneet. Päätös raukeaa, kun puolisoiden välillä on lainvoimaisesti toimitettu omaisuuden ositus tai erottelu tai joka tapauksessa kahden vuoden kuluttua sen antamisesta. (AL.) Kyseessä on siis väliaikaismääräys. Tämän vuoksi ei ole merkitystä, onko määräyksen kohteena omistus- vai vuokra-asunto, kumpi asunnon omistaa tai sillä, kumman nimissä vuokrasopimus on. Asunnon lopullinen kohtalo ratkeaa myöhemmin joko osituksen yhteydessä tai vuokraasunnon ollessa kyseessä siten, että toinen osapuoli viime kädessä tuomioistuimen päätöksellä oikeutetaan yksin jatkamaan vuokrasuhdetta ja toinen vapautetaan siitä. (Gottberg 2007, 45.) Yhteiselämän lopettamisesta annettu päätös antaa yhteiseen asuntoon asumaan jäävälle tietyn käyttöoikeuden asunnon irtaimistoon. Tällainen käyttöoikeus voi olla voimassa enintään ositukseen asti, jossa asunnon omistus ja tuleva käyttö ratkeaa. Jos yhteisesti omistetun asunnon jatkokäytöstä ja jaosta ei päästä sopimukseen, pesänjakaja voi viime kädessä tuomioistuimen luvalla määrätä asunnon myytäväksi, jolloin rahat jaetaan puolisoiden kesken heidän omistusosuuksiensa mukaisesti. (Gottberg 2007, 34.)
17 9 Tuomioistuimen antaessa yhteiselämän lopettamista koskevan päätöksen pohdittavaksi voi tulla se, onko muuttamaan velvoitetulla puolisolla oikeus saada yhteisestä omaisuudesta käyttökorvausta puolisolta, jolle käyttöoikeus on annettu. Oikeuskäytännössä asuminen tällaisissa tilanteissa on kytketty yhteen elatusvelvollisuuden kanssa, jolloin avioliiton ajalta omistavalla puolisolla ei ole ollut oikeutta saada korvausta. KKO on kuitenkin katsonut, että avioeron jälkeiseltä ajalta omistajalla on oikeus kohtuulliseen korvaukseen asunnon käyttämisestä. Pesänjakajan toimivalta korvauksesta päättämiseen ulottuu ositushetkeen saakka. (Mikkola 2008, 125.) AL 24 ei anna suojaa käyttöoikeuden saavalle puolisolle toisen puolison velkaantumista vastaan eikä siten estä käyttöoikeuden kohteena olevan omaisuuden hyödyntämistä vakuutena tai tällaisen vakuuden realisointia velkojen maksamiseksi. Tästä seuraa, että toisen puolison käyttöön osoitettu omaisuus on myös omistajapuolison ulosmittaus- ja konkurssivelkojien hyödynnettävissä. Esimerkiksi toisen puolison käyttöön määrätyn huoneiston hallintaan oikeuttavat osakkeet voi realisoida riippumatta siitä, milloin panttioikeus on syntynyt. (Mikkola 2008, 125.) 4.3 Perheen sisäinen lähestymiskielto Yhteiselämän lopettamispäätöksen saamiseksi vastapuoli on haastettava tuomioistuimeen ja myös asian käsittely vie oman aikansa. Tämän vuoksi se ei aina tarjoa riittävän nopeaa keinoa puuttua tilanteisiin, joissa toinen puoliso tarvitsee välitöntä suojaa esimerkiksi jatkuvan perheväkivallan uhan vuoksi. Lähestymiskielto voidaan määrätä henkeen, terveyteen tai vapauteen kohdistuvan rikoksen uhatessa myös perheen sisäisenä samassa asunnossa asuvien välille. (Gottberg 2007, 46.) LähL:n mukaan lähestymiskieltopyyntö tulee tehdä kirjallisena. Lähestymiskieltoa koskeva pyyntö on annettava tiedoksi henkilölle, jota vastaan kieltoa haetaan. Samalla asiaan osallista kehotetaan vastaamaan lähestymiskieltopyyntöön kirjallisesti tuomioistuimen määräämässä ajassa tai suullisesti istunnossa. Asia on määrättävä suoraan pääkäsittelyyn, jos kirjallisen vastauksen pyytämistä pidetään tarpeettomana asian ratkaisemisen kannalta. (LähL.) Väliaikaisen, heti voimaanastuvan kiellon voi antaa pidättämään oikeutettu poliisiviranomainen. Lähestymiskieltoon määrätty henkilö joutuu tällöin muuttamaan yhteisestä kotina käytetystä asunnosta, eikä saa kiellon voimassa ollessa palata sinne. LähL:n 7 :n mukaan lähestymiskielto voidaan määrätä enintään yhdeksi vuodeksi, perheen sisäinen tosin vain kolmeksi kuukaudeksi. Kielto tulee voimaan, kun käräjäoikeus antaa ratkaisun kieltoon määräämisestä. Ellei asiaa käsittelevä ylempi tuomioistuin toisin määrää, ratkaisua on noudatettava muutoksenhausta huolimatta. Vuoden voimassa oleva kielto voidaan pyynnöstä uudistaa, jolloin kiel-
18 10 to määrätään enintään kahdeksi vuodeksi. Perheen sisäinen lähestymiskielto voidaan kuitenkin uudistaa ainoastaan kolmeksi kuukaudeksi. Kiellon uudistamista voidaan pyytää ennen edellisen päättymistä. (LähL.) Uhattu puoliso on luonnollisesti oikeutettu lähestymiskiellon ollessa voimassa turvaamaan asemansa joko yhteiselämän lopettamispäätöksen tai VuokraL:n mukaisin määräyksin. Uhattu puoliso voi edelleen saada suojakseen tavallisen lähestymiskiellon puolisoiden asuessa virallisesti eri osoitteissa. (Gottberg 2007, 46.) 5 Lapsen huolto ja asuminen 5.1 Huollon sisältö ja määräytyminen HTL 1 :n mukaan lapsen huollon tarkoituksena on turvata lapsen tasapainoinen kehitys ja hyvinvointi lapsen yksilöllisten tarpeiden sekä toivomusten mukaisesti. Huollon tulee turvata läheiset ja myönteiset ihmissuhteet erityisesti lapsen ja vanhempien välillä. Lapselle tulee turvata hyvä hoito ja kasvatus sekä hänen ikäänsä ja kehitystasoonsa nähden tarpeellinen valvonta ja huolenpito. Lapselle on edelleen pyrittävä antamaan turvallinen ja virikkeellinen kasvuympäristö sekä hänen taipumuksiaan ja toivomuksiaan vastaava koulutus. Lasta tulee kasvattaa siten, että hän saa osakseen ymmärrystä, hellyyttä ja turvaa. Hänen itsenäistymistään sekä kasvamistaan vastuullisuuteen ja aikuisuuteen tulee tukea ja edistää. Lasta ei saa kurittaa ruumiillisesti, alistaa eikä kohdella muulla tavoin loukkaavasti. (HTL.) HTL 6 :n mukaan lapsen huoltajuus määräytyy sen mukaan, ovatko vanhemmat avioliitossa lapsen syntyessä. Jos ovat, he tulevat kyseisen säännöksen mukaisesti kumpikin lapsen huoltajiksi. Jos äiti ei ole avioliitossa, hän on yksin lapsen huoltaja. Tätä syntymässä määräytynyttä huoltajuutta voidaan kuitenkin muuttaa, sillä HTL:n pääsääntönä on, että lapsen vanhemmat voivat sopia huoltokysymyksistä. HTL 7 :n mukaan vanhemmat voivat sopia, toimivatko he yhdessä huoltajina, vai toimiiko toinen yksin. Jos vanhemmat eivät asu yhdessä, sopimuksin voidaan päättää, kumman luona lapsi asuu sekä kuinka hän saa pitää yhteyttä ja tavata muualla asuvaa vanhempaansa. (HTL.) 5.2 Huoltomuodon merkitys ja huoltajien päätäntävalta Kunnan sosiaalitoimi vahvistaa vanhempien kyseisistä asioista tekemän sopimuksen. Vahvistettu sopimus on myös täytäntöönpanokelpoinen tuomioistuimen lainvoimaisen päätöksen tavoin. Sosiaalitoimen on sopimuksen vahvistamista harkitessaan otettava huomioon lapsen etu sekä tämän omat toivomukset. Vanhempien sopimukset vahvistetaan yleensä olosuhteita kovin perusteellisesti tutkimatta, ellei mikään erityinen seikka anna olettaa sopimuksen olevan
19 11 vastoin lapsen etua. Sopiessaan lapsen huollosta vanhemmat sopivat automaattisesti tavallaan myös hänen edunvalvonnastaan, sillä edunvalvojan asema seuraa HolhTL 4 :n mukaan suoraan huoltajan asemasta. Vanhemmille ei ole laissa annettu valtaa sopimuksella erottaa huoltoa edunvalvonnasta. Jos tavoitteena on, että täysi-ikäinen huoltaja ei ole samalla edunvalvoja, asia edellyttää aina tuomioistuimen päätöstä. (Gottberg 2007, ) Vastuu lapsen asioista kuuluu lapsen huoltajalle tai huoltajille. Jos huoltajia on yksi, päätäntävallan käyttö ei tuota ongelmia. Kahden huoltajan tapauksessa HTL 5 :n mukaan keskeisessä asemassa on huoltajien yhteistoiminta. Säännöksen mukaan huoltajat vastaavat yhdessä lapsen huoltoon kuuluvista tehtävistä sekä tekevät yhdessä lasta koskevat päätökset, ellei toisin ole säädetty tai määrätty. Jos joku huoltajista ei matkan, sairauden tai muun syyn vuoksi voi osallistua lasta koskevan päätöksen tekoon ja ratkaisun viivästymisestä aiheutuisi haittaa, hänen suostumuksensa ei ole tarpeen. Kuitenkin asiassa, jolla on huomattava merkitys lapsen tulevaisuuden kannalta, voivat huoltajat päättää asiasta vain yhdessä, ellei lapsen etu selvästi muuta vaadi. Yhteishuoltajuuden muodolla ei näin ole mitään merkitystä sen kannalta, kumman vanhemman luona lapsi asuu ja kuinka paljon hän tapaa muualla asuvaa vanhempaansa, sillä keskeisessä asemassa on huoltajien toimiminen yhdessä lasta koskevissa asioissa. (Gottberg 2007, 167.) Huoltajien asuessa erillään he luonnollisesti vastaavat lapsen jokapäiväisestä huollosta ja arkielämän päätöksistä sen mukaisesti, miten lapsi oleskelee kummankin luona. Tärkeäksi katsottuihin päätöksiin vaaditaan kuitenkin molempien suostumus. Huoltajien laajasta yhteistoimintavelvollisuudesta seuraa, että onnistunut yhteishuolto edellyttää huoltajilta ainakin sen verran kykyä toimia yhdessä, että lapsen keskeiset asiat pystytään hoitamaan. Lapsen asiat jäävät ratkaisematta, jos yhteisymmärrystä ei synny. (Gottberg 2007, 168.) 5.3 Huoltomuodon muuttaminen Mikäli lapsen huoltoon liittyvistä kysymyksistä ei päästä sopimukseen, riidat ratkaistaan tuomioistuimessa. HTL 10 :n mukaan tuomioistuin ei ole sidottu vanhempien esittämiin vaatimuksiin ja vaihtoehtoihin, vaan asia on ratkaistava ennen kaikkea lapsen edun mukaisesti. Vanhempien mahdollisesti sopimat kysymykset on tietenkin ensisijaisesti vahvistettava sopimuksen mukaisesti, ellei ole aihetta olettaa ratkaisun olevan vastoin lapsen etua. (Gottberg 2007, 165.) LSL:n mukaan 7-11-vuotiaita lapsia kuullaan huoltajuusprosessin aikana, mutta tuomioistuin ottaa mielipiteen huomioon tapauskohtaisesti lapsen kehitystason mukaan. Sen sijaan yli 12- vuotiaan lapsen mielipide on merkityksellinen, varsinkin lapsen vastustaessa tehtävää ratkaisua. Tuomioistuimen ratkaisu onkin pitkälti harkinnanvarainen. (Avomaa 2008, 35.)
20 Huoltajien välinen tehtävien jako Lapsella on lähtökohtainen periaatteellinen oikeus saada huoltoa kummaltakin vanhemmalta, ja ihanne tietenkin olisi, että tämä voisi toteutua myös käytännössä. Riitatilanteissa pääsäännöksi tulee kuitenkin selvästi HTL 10, jonka mukaan lapsen huoltoa ja tapaamisoikeutta koskeva asia on ratkaistava ennen kaikkea lapsen eduksi ja erityisesti kiinnitettävä huomiota siihen, miten huolto ja tapaamisoikeus parhaiten toteutuvat vastaisuudessa. Yhteishuoltoratkaisu onkin epäonnistunut, jos vanhemmat eivät kykene tekemään lasta koskevia päätöksiä edes jonkinlaisessa yhteisymmärryksessä. (Gottberg 2007, ) HTL sisältää mahdollisuuden antaa huoltajille työnjakomääräyksiä. HTL 9.3 :n mukaan huolto voidaan pitää yhteisenä, mutta samalla määrätä, että perushuolto kuuluu toiselle huoltajalle yksin, kun taas toisella pysytetään myötämääräämisoikeus tiettyihin erikseen lueteltuihin asioihin, kuten esimerkiksi lapsen nimestä ja uskontokunnasta päättämiseen. Niissä tilanteissa, joissa edes työnjakoyhteishuolto ei ole mahdollinen, toiselle vanhemmalle voidaan antaa oikeus saada lapsestaan tietoja sopimuksessa tai päätöksessä nimetyiltä viranomaisilta, kuten päivähoidosta, koulusta tai terveydenhuollosta. Tietojensaantioikeus voidaan vahvistaa myös yksinhuoltotilanteessa. (Gottberg 2007, ) Vanhemmat voivat sopia siis yhteishuollosta, yksinhuollosta, lapsen asumisesta ja tapaamisoikeudesta. Tuomioistuimen päätäntävalta on laajempi, sillä se voi HTL 9 :n nojalla lapsen edun niin vaatiessa määrätä lapselle kokonaan ulkopuolisen huoltajan vanhemman ohella tai sijasta ja antaa huoltajille työnjakomääräyksiä. Sosiaalitoimi ei voi vahvistaa tällaisia järjestelyjä, vaan ne kuuluvat nimenomaisesti tuomioistuimen toimivaltaan. Tuomioistuin voi mennä ulkopuolisen huoltajan järjestelyyn, vaikka vanhemmat eivät olisi laiminlyöneet tehtäviään tai syyllistyneet rikkomuksiin lasta vastaan. Tämä järjestely ei ole yhteydessä hallinnolliseen lastensuojeluun. (Gottberg 2007, 166.) Huoltomuodosta riippumatta lapsen on virallisesti asuttava jommankumman vanhemman luona. Jos vanhemmat asuvat eri kunnissa, lapsen asumisen mukaan ratkeavat esimerkiksi oikeus päivähoitopaikkaan ja muihin kunnallisiin palveluihin sekä lähikoulu. Asumistukea myönnettäessä lapsi otetaan huomioon vain toisen vanhemman ruokakunnan jäsenenä. Tuomioistuin voi ratkaista myös pelkkään asumiseen liittyvän riidan. (Gottberg 2007, 170.) Sosiaalitoimen selvitys Tuomioistuimen on yleensä vaikea saada suoraa tietoa kaikista niistä asioista, joita lapsen edun kannalta parhaan ratkaisun löytämiseksi on huomioitava. HTL 16 :n mukaan asiassa pyydetään tavallisesti selvitys lapsen asuinpaikkakunnan sosiaalilautakunnalta. Lasten van-